CELEX: 52006PC0923
Language: mt
Date: 2006-12-22
Title: Proposta għal direttiva tal-Parlament Ewropew u tal-Kunsill li temenda d-Direttiva 98/8/KE dwar it-tqegħid fis-suq ta' prodotti bijoċidali, fir-rigward tal-poteri ta' implimentazzjoni mogħtija lill-Kummissjoni

Avviż Legali Importanti

|

52006PC0923

Proposta għal direttiva tal-Parlament ewropew u tal-Kunsill li temenda d-Direttiva 98/8/KE dwar it-tqegħid fis-suq ta' prodotti bijoċidali, fir-rigward tal-poteri ta' implimentazzjoni mogħtija lill-Kummissjoni  /* KUMM/2006/0923 finali - COD 2006/0288 */  

	[pic] | KUMMISSJONI TAL-KOMUNITAJIET EWROPEJ |Brussel 22.12.2006KUMM(2006) 923 finali2006/0288 (COD)Proposta għalDIRETTIVA TAL-PARLAMENT EWROPEW U TAL-KUNSILLli temenda d-Direttiva 98/8/KE dwar it-tqegħid fis-suq ta' prodotti bijoċidali, fir-rigward tal-poteri ta' implimentazzjoni mogħtija lill-Kummissjoni(preżentata mill-Kummissjoni)2006/0288 (COD)Proposta għalDIRETTIVA TAL-PARLAMENT EWROPEW U TAL-KUNSILLli temenda d-Direttiva 98/8/KE dwar it-tqegħid fis-suq ta' prodotti bijoċidali, fir-rigward tal-poteri ta' implimentazzjoni mogħtija lill-KummissjoniIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikoli 95 tiegħu,Wara li kkunsidraw l-proposta mill-Kummissjoni[1],Wara li kkunsidraw l-opinjoni tal-Kumitat Ekonomiku u Soċjali Ewropew,[2]Wara li kkunsidraw l-opinjoni tal-Kumitat tar-Reġjuni[3],Waqt li jaġixxu skond il-proċedura stipulata fl-Artikolu 251 tat-Trattat[4]Billi:(1) Id-Direttiva 98/8/KE tal-Parlament Ewropew u tal-Kunsill[5] tipprevedi li ċertu miżuri għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistipula l-proċeduri għall-eżerċizzju tal-poteri ta' l-implimentazzjoni mogħtija fuq il-Kummissjoni[6].(2) Id-Deċiżjoni 1999/468/KE ġiet emendata mid-Deċiżjoni 2006/512/KE, li introduċiet proċedura regolatorja bi skrutinju sabiex tintuża fl-adozzjoni ta' miżuri ta' implimentazzjoni li għandhom għan ġenerali li jfittxu li jemendaw elementi mhux essenzjali ta' strument bażiku addottat skond il-proċedura msemmija fl-Artikolu 251 tat-Trattat, kif ukoll bit-tneħħija ta' xi wħud minn dawn l-elementi jew billi jiġi supplimentat l-istrument biż-żieda ta' elementi ġodda mhux essenzjali.(3) Skond id-dikjarazzjoni konġunta tal-Parlament Ewropew, il-Kunsill u l-Kummissjoni[7] dwar id-Deċiżjoni 2006/512/KE, l-istrumenti li diġà qegħdin fis-seħħ għandhom jiġu aġġustati skond il-proċeduri applikabbli. Dik id-dikjarazzjoni tindika lista ta' strumenti li għandhom jiġu aġġustati b'mod urġenti, li tinkludi d-Direttiva 98/8/KE.(4) B'mod partikolari għandu jkun konferit fuq il-Kummissjoni il-poter sabiex temenda l-Annessi u sabiex tadotta il-programm ta' reviżjoni. Ladarba dawn il-miżuri huma ta' għan ġenerali u huma mfassla sabiex jemendaw elementi mhux essenzjali ta' din id-Direttiva u sabiex jissupplimentawha biż-żieda ta' elementi ġodda mhux essenzjali, dawn għandhom jiġu adottati skond il-proċedura regolatorja bi skrutinju previst fl-Artikolu 5a tad-Deċiżjoni 1999/468/KE.(5) Għal raġunijiet ta' effiċjenza, u b'mod partikolari fir-rigward tal-limiti ta' żmien imposti lill-Kummissjoni mill-Artikolu 11(4), il-limiti normali ta' żmien stipulat mill-proċedura regolatorja bi skrutinju għandhom jitnaqqsu għall-adozzjoni ta' deċiżjonijiet li jinkludu sustanza attiva fil-lista pożittiva tad-Direttiva.(6) Id-Direttiva 98/8/KE għandha għalhekk tiġi emendata kif xieraq.(7) Ladarba l-emendi li għandhom isiru fid-Direttiva 98/8/KE huma aġġustamenti ta' natura teknika li jikkonċernaw biss il-proċessi tal-kumitat, m'għandhomx bżonn jiġu trasposti mill-Istati Membri. Għalhekk mhuwiex meħtieġ li jiġu stabbiliti dispożizzjonijiet għal dak l-effett.ADOTTAW DIN ID-DIRETTIVA:Artikolu 1Id-Direttiva 98/8/KE hija emendata kif ġej:(1) Artikolu 10 (5) huwa emendat kif ġej:(a) fil-punt (i) it-tielet subparagrafu huwa mibdul b'dan li ġej:"Il-valutazzjoni għandha tiġi ċċirkolata skond l-Artikolu 11(2) għad-deċiżjoni li għandha tiġi adottata mill-Kummissjoni skond il-proċedura stipulata fl-Artikoli 27. Dik id-deċiżjoni, mfassla sabiex temenda elementi mhux essenzjali ta' din id-Direttiva, għandha tiġi adottata skond il-proċedura regolatorja bl-iskrutinju msemmi fl-Artikolu 28(4)."(2) fil-punt (ii), punt (5) hu mibdul b'dan li ġej:"5. id- dossiers tad- data kompleti ta' l-evalwazzjoni li jservu jew li servew għar-reġistrazzjoni f'Anness I, IA jew IB għandhom jiġu mqiegħda għad-dispożizzjoni tal-Kumitat imsemmi fl-Artikolu 28(4) ."(2) Fl-Artikolu 11, paragrafu 4 huwa mibdul b'dan li ġej:"Mal-wasla ta' l-evalwazzjoni, il-Kummissjoni għandha, skond l-Artikolu 27, tipprepara proposta mingħajr dewmien sabiex tittieħed deċiżjoni sa mhux aktar tard minn tnax-il xahar mill-wasla ta' l-evalwazzjoni msemmija f'paragrafu 2. Dik id-deċiżjoni, mfassla sabiex temenda elementi mhux essenzjali ta' din id-Direttiva, għandha tiġi adottata skond il-proċedura regolatorja bl-iskrutinju msemmi fl-Artikolu 28(4)"(3) Fl-Artikolu 16, paragrafu 2 huwa mibdul b'dan li ġej:"Wara l-adozzjoni ta' din id-Direttiva, il-Kummissjoni għandha tibda programm ta' ħidma ta' għaxar snin għall-eżaminazzjoni sistematika tas-sustanzi attivi kollha li diġà qegħdin fis-suq fid-data msemmija fl-Artikolu 34(1) bħala sustanzi attivi ta' prodott bijoċidali għal għanijiet oħra għajr dawk definiti fl-Artikolu2(2)(c) u (d). Regolament se jipprovdi għad-dispożizzjonijiet kollha neċessarji għat-twaqqif u l-implimentazzjoni tal-programm inkluż li jiġu stipulati l-prijoritajiet għall-evalwazzjoni tas-sustanzi attivi differenti u skeda. Dak ir-Regolament, imfassal sabiex jemenda elementi mhux essenzjali ta' din id-Direttiva billi jissupplimentaha, għandu jiġi adottat skond il-proċedura regolatorja bl-iskrutinju msemmi fl-Artikolu 28(4). Mhux aktar tard minn sentejn qabel it-tlestija tal-programm ta' ħidma, il-Kummissjoni għandha tgħaddi rapport dwar il-progress miksub bil-programm lill-Parlament Ewropew u l-Kunsill.Matul dak il-perijodu ta' għaxar snin u mid-data msemmija fl-Artikolu 34(1), jista' jiġi deċiż li sustanza attiva għandha tiġi inkluża fl-Annessi I, IA jew IB u taħt liema kundizzjonijiet, jew, f'każi fejn il-kundizzjonijiet tal-Artikolu 10 m'humiex sodisfatti jew l-informazzjoni u d-data mitluba ma jkunux ġew sottomessi fiż-żmien stipulat, li din is-sustanza attiva ma tiġix inkluża fl-Aness I, IA jew IB. Miżuri bħal dawn, imfassla sabiex jemendaw elementi mhux essenzjali ta' din id-Direttiva, għandhom jiġu adottati skond il-proċeduri regolatorji bl-iskrutinju msemmi fl-Artikolu 28(4)."(4) Fl-Artikolu 27 paragrafu 2 huwa mibdul b'dan li ġej:"Fit-tmiem tal-perijodu għal kummenti, il-Kummissjoni għandha tipprepara abbozz għal deċiżjoni skond il-proċeduri rilevanti msemmija fl-Artikolu 28(2) jew 28(4) fuq il-bażi ta' l-elementi kollha li ġejjin:(a) id-dokumenti rċevuti mill-Istat Membru li jevalwa d- dossiers u;(b) kull parir miksub minn kumitati xjentifiċi konsultattivi;(5) kummenti rċevuti minn Stati Membri oħra u l-applikanti;(6) kull informazzjoni oħra rilevanti.(5) Artikolu 28 huwa emendat kif ġej:(a) paragrafu 3 huwa mibdul b'dan li ġej:"Rigward l-argumenti mibgħuta lill-Kumitat Permanenti bis-saħħa ta' l-Artikolu 32, l-Artikolu 5 u 7 tad-Deċiżjoni 1999/468/KE għandhom japplikaw filwaqt li jitqiesu d-dispożizzjonijiet ta' l-Artikolu 8 tiegħu.Il-perijodu stipulat fl-Artikolu 5(6) tad-Deċiżjoni 1999/468/KE għandu jkun speċifikat għal tliet xhur."(b) Il-paragrafu 4 li jmiss huwa miżjud:"4. Rigward l-argumenti mibgħuta lill-Kumitat Permanenti bis-saħħa ta' l-Artikolu 10, l-Artikolu 11(4), l-Artikolu 16(2), u l-Artikolu 27(1)(a) u (2), ta' din id-Direttiva, l-Artikolu 5a(1) sa (4) u (5)(b), u l-Artikolu 7 tad-Deċiżjoni 1999/468/KE għandhom japplikaw, filwaqt li jitqiesu d-dispożizzjonijiet ta' l-Artikolu 8 tiegħu.Il-limitu ta' żmien stipulat fl-Artikolu 5a(3)(c), tad-Deċiżjoni 1999/468/KE fir-rigward ta' l-Artikolu 11(4), l-Artikolu 16(2) it-tieni subparagrafu u l-Artikolu 27(1)(a) u (2) ta' din id-Direttiva għandu jiġi stabbilit għal xahar."Artikolu 2Din id-Direttiva għandha tidħol fis-seħħ fl-[..] jum wara l-publikazzjoni tagħha fil- Ġurnal Uffiċjali ta' l-Unjoni Ewropea.Artikolu 3Din id-Direttiva hija indirizzata lill-Istati Membri.Magħmula fi Brussell,Għall-Parlament Ewropew Għall-KunsillIl-President Il-President [1] ...[2] ...[3] ...[4] ...[5] ĠU L 123, 24.4.1998, p.1; corrigendum ĠU L150, 8.6.2002, p.71.[6] ĠU L 184, 17.7.199, p. 23. Deċiżjoni kif emendata mid-Deċiżjoni 2006/512/KE (ĠU L 200, 22.7.2006, p. 11).[7] ĠU C 255, 21.10.2006,p.1